Világháború után
A 2. világháború után Józsi bácsi felmegy Pestre egy kicsit körülnézni. Megszólít egy rendőrt: - Bocsánat biztos úr, meg tudná mondani, hogyan jutok el a Ferenc József hídhoz? - Mit képzel maga öreg, az most már Szabadság híd! Kotródjék innen, vagy beviszem! Szegény paraszt gyorsan továbbindul, tépelődik magában, majd megszólít egy másik rendőrt: - Biztos úr, kérem alássan, mondja meg nekem, merre van az Andrássy út? - Mit gondol öreg, hol van maga, az már Lenin út! Pusztuljon innen, vagy beviszem! Bácsika elsomfordál, leül a Duna partjára és mélabúsan kémleli a vizet. Egy arra kóricáló rendőr megkérdezi: - Mit csinál itt maga bácsi? - Á, hagyd fiam, csak nézegetem a Volgát... 